cyanic-selkie/wikianc huggingface dataset:
Gainesville, Florida
Escena musical
No Idea Records deu pulo a un festival anual de música rock de tres días de duración coñecido como The Fest, que habitualmente ten lugar durante a última semana de outubro, coincidindo co partido anual de fútbol americano entre Florida e Xeorxia (que se xoga en Jacksonville), para minimizar tensións entre os moitos asistentes a festivais de música de fora da cidade e os alumnos e exalumnos da Universidade de Florida.
Desde a última década do século XX, en Gainesville orixináronse gran variedade de agrupacións musicais, desde os sons latino/afrobeats de Umoja Orchestra ao rock de Morningbell, pasando polo ska dos The Know How.
Radio
Nielsen Audio (a compañía que elabora o estudo xeral de medios dos Estados Unidos) situou ao mercado de Gainesville-Ocala como o 83º maior dos Estados Unidos. Trece emisoras de radio teñen licenza para operar na cidade de Gainesville (cinco en AM, seis en FM comercial e dúas en FM non comercial de baixa potencia). Tres das estacións de radiodifusión (WRUF, WRUF-FM e WUFT-FM) están operadas por estudantes da Universidade de Florida. WUFT-FM é a emisora da cidade membro da National Public Radio (Radio Pública Nacional), mentres que o resto das emisoras WRUF son operadas como radios comerciais.
Estatuto de Autonomía das Canarias
Estatuto actual
O estatuto reformouse en 1996 introducíndose o termo de nacionalidade, o concepto de arquipélago na determinación do territorio, a mellor consideración das illas e os seus cabidos e asumíronse as materias transferidas mediante a LOTRACA.
Carnota - Monte Pindo
Hábitats
As turbeiras nos altos do parque seguen activas. Nalgúns substratos de turbas formados por Rhynchosporion fórmanse ocos ou depresións. Sobre das rochas de silíceos aparece vexetación pioneira na sucesión ecolóxica.
Beatrice Straight
Traxectoria
Straight era membro de Actors Studio e tamén apareceu nos primeiros anos da televisión. Porén, a súa presenza no cinema foi menos habitual, destacando a súa interpretación en Network, un mundo implacable (1976), coa que gañou o Oscar á mellor actriz secundaria. Neste filme aparece tan só cinco minutos e corenta segundos, o que a converte na interpretación máis curta que gañou un Oscar.
Liopsetta
Especies
Na actualidade recoñécense dentro do xénero Liopsetta as seguintes dúas especies:
Scottish Premier League 2011/12
Clasificación
X = Partidos xogados; G = Partidos gañados; E = Partidos empatados; P = Partidos perdidos; GF = Goles a favor ; GC = Goles en contra; DG = Diferenza de goles; Pts = Puntos (C) = Campión; (D) = Descendido; (P) = Promocionado; (O) = Campión do play-off; (A) = Avanza de rolda. 1 O Rangers foi descendido á Scottish Third Division por motivos administrativos.
Salamántiga rabilonga
Características
Os ollos son grandes e saíntes.
Subespecies
Existen dúas subespecies:
Historia da arte occidental
Arte antiga
Non existía a noción de perspectiva, que só foi (brevemente) desenvolvida polos gregos, nun concepto chamado escorzo, mais aínda non sistematizado (algo que será feito só no Renacemento). Desta forma, a pintura exipcia, por exemplo, caracterizouse por propor unha realidade nas súas pinturas que se mostraba non só bidimensional senón tamén simbólica: os personaxes de maior importancia, como os faraóns, eran representados nunha escala claramente maior que as demais figuras.
Arte clásica: Grecia e Roma
Os gregos son responsábeis tamén dunha serie de adiantos do punto de vista técnico da produción artística. A arte grega por excelencia foi a escultura: os grego desenvolvérona de forma impresionante, considerados os exemplos doutras culturas do mesmo período. A busca das relacións naturais perfectas levou tamén a que a estatuaria grega establecese determinados patróns de beleza que a tornaban, aínda que absolutamente naturalista, distante da realidade cotiá. As proporcións dos corpos humanos ideais seguían normas ríxidas, de forma que a produción escultórica fose unha busca e unha consecuencia destes patróns: como exemplo, a altura do corpo masculino debería posuír aproximadamente sete veces e media a altura da cabeza. Esta canonización chegou até os días actuais principalmente pola preservación dos textos vitruvianos durante a Idade Media, mais é posíbel que tratados diversos posuísen regras distintas.
Arte medieval
Desde a caída do Imperio Romano, moitas das técnicas artísticas desenvolvidas na Grecia Antiga foron perdidas, o que levou á pintura medieval a ser predominantemente bidimensional. Como non había ningunha noción de perspectiva na produción artística do período, as personaxes retratadas eran pintadas maiores ou menores de acordo coa súa importancia e o seu simbolismo e non de acordo coa súa posición relativa na escena e ao ollo do observador. Ao lado da pintura, a tapicería era a máis importante forma de arte medieval: as pezas de tapicería eran elementos necesarios para manter a calor interna dos castelos no inverno (construídos predominantemente con pedra). A máis famosa tapiceria medieval é o ciclo coñecido como A señora e o unicornio.
Neoclasicismo, romanticismo, academicismo, realismo
Da mesma maneira que o manieirismo rexeitaba o clasicismo, o romanticismo rexeitaba as ideas iluministas e a estética neoclásica. A arte romántica enfocaba o uso da cor e do xesto a fin de retratar a emoción, mais, como o clasicismo, usaba a mitoloxía clásica e a tradición como unha importante fonte de simbolismo. Outro importante aspecto do romanticismo foi súa énfase na natureza e no retrato do poder e da beleza do mundo natural, sempre idealizados de acordo cun eu. O romanticismo foi tamén un gran movemento literario, especialmente na poesía. Entre os maiores artistas románticos están Eugène Delacroix, Goya, e William Blake. miniatura|[[A Liberdade guiando ó pobo, de Eugène Delacroix, é un dos cadros máis famosos do Romanticismo.]] Moitos artistas deste período tenderon a presentar unha posición centralizadora que os levou a adoptar simultaneamente características distintas dos estilos romántico e neoclásico. As distintas tentativas tomaron forma na Academia Francesa, e colectivamente son reunidas na arte académica. Considérase que William-Adolphe Bouguereau encabeza esta tendencia da arte.
Primo Levi
Traxectoria
Levi rematou a escola en 1937 e entrou na Universidade de Turín, onde estudou química. En 1938, o goberno Fascista aprobou unha serie de leis raciais que prohibían aos cidadáns xudeus asistir a escolas públicas. Como resultado destas novas directrices, Levi, a pesar do seu empeño, tivo dificultades para atopar un director para a súa tese. Mesmo así, conseguiu doutorarse en 1941, con méritos. O seu diploma foi marcado coa expresión de raza xudía. As leis raciais tamén impediron que Levi encontrase unha ocupación permanente na facultade, despois do doutoramento.
Síndrome nefrótica
Causas
As causas que adoitan producir síndrome nefrótica poden ser tanto doenzas glomerulares coma doenzas extrarrenais que afectan ao ril.
Dendrita
Certas clases de dendritas (como as das células de Purkinje do cerebelo, ou as células do córtex cerebral) conteñen na súa superficie pequenas proxeccións denominadas "apéndices" ou "espiñas". Estas proxeccións incrementan as propiedades receptivas das dendritas para illar sinais específicos. Unha actividade neural incrementada nestas espiñas fai que aumenten o seu tamaño e a súa condución, o que se cre é importante nos procesos cognitivos da aprendizaxe e na formación da memoria. Hai aproximadamente 200.000 espiñas por célula, cada unha das cales funciona como un lugar para un posible proceso postsináptico para a recepción de sinais enviados por axóns presinápticos.
Síndrome nefrótica
Tratamento
O tratamento principal da síndrome nefrótica é o mesmo tratamento da causa que o orixina. Ademais, cómpre tomar unha serie de medidas para tratar as complicacións que pode ocasionar esta síndrome. Os edemas poden ser tratados mediante diuréticos, aínda que a dieta tamén é importante neste aspecto, sendo necesario realizar unha restrición da inxesta de auga e sal. A presión arterial e a dislipemia tamén teñen que ser controladas, sendo os fármacos inhibidores do sistema renina-anxiotensina-aldosterona (IECA) os fármacos de elección.
Cirrio común
O cirrio común, cirro ou birrio (Apus apus) é unha ave da familia das apodiformes (Apodidae). O seu nome científico que lle deu Carl von Linné vén do grego απους, apous e significa sen pés. De feito os pes e patas son pouco visibles. A súa semellanza externa coas andoriñas, coas que non esta relacionado, é froito da converxencia evolutiva.
Acordos de Oslo
miniatura|200px|dereita|Rabin, Clinton e Arafat (de esquerda a dereita). 200px|miniatura|right|Short video about Oslo Accords from the [[Israeli News Company]] Os Acordos de Oslo, oficialmente chamada Declaración de Principios, acadáronse en Oslo o 20 de agosto de 1993 e asinárono oficialmente, en Washington o 13 de setembro de 1993, Mahmoud Abbas en representación da Organización de Liberación de Palestina, Shimon Peres por Israel, Warren Christopher polos Estados Unidos e Andrei Kozyrev por Rusia e coa presenza do presidente dos Estados Unidos Bill Clinton, o primeiro ministro israelí Yitzhak Rabin e o líder da OLP Yasser Arafat.
Síndrome de Goodpasture
A síndrome de Goodpasture ou síndrome renopulmonar é unha doenza autoinmunitaria que afecta ao ril e mais aos pulmóns. É por tanto, unha síndrome renopulmonar. O dano pulmonar produce hemorraxia pulmonar, mentres que o dano renal produce nefrite. A doenza de Goodpasture é unha das causas que pode provocar esta síndrome, mais non a única. Outras doenzas que poden cursar con esta síndrome, malia que moito menos frecuentes, son a doenza de Wegener, a polianxeíte microscópica, o lupus eritematoso sistémico ou a crioglobulinemia mixta esencial.
Mileto, Grecia
Historia
O porto de Mileto era excelente e pronto a cidade colleu importancia e salientou entre as cidades xónicas. Colonias milesias establecéronse sobre todo o Ponto Euxino nas dúas costas, a sur e a norte (Crimea e Palus Maeotis). Entre as colonias principais é preciso mencionar:
Capitanía Xeneral
As Capitanías Xenerais na coroa española
Este grao era temporal e o seu titular (un tenente xeneral) deixaba de selo ao cesar no posto. O cargo desapareceu da escala activa ao mesmo tempo que as Capitanías Xenerais o ano 2002.
Fabián Orellana
Fabián Ariel Orellana Valenzuela, nado en Santiago de Chile o 27 de xaneiro de 1986, é un futbolista chileno. Xoga de centrocampista para o Real Valladolid da Liga Santander.
Traxectoria
A pesar dos esforzos do Celta o alto prezo do xogador fixeron que volvese a Granada ao ano seguinte. Porén o equipo vigués recuperariao no mercado de inverno, por un prezo de 1,2 millóns de euros e o 40% dunha futura venda.
Fasiánidos
Características
O fasiánidos son aves terrestres. O seu tamaño varía entre os 12,5 cm do paspallás chinés (Excalfactoria chinensis) até os 120 cm do pavón verde (Pavo muticus), e o su peso vai desde os 43 g do paspallás chinés aos 6 kg do pavón común (Pavo cristatus). Pero se os pavos se inclúen, como se fai actualmente, en lugar de clasificalos como unha familia separada, o pavo bravo (Meleagris gallopavo) é considerabemente máis pesado, xa que alcanza un peso máximo de máis de 17 kg.
Parque Natural de Los Alcornocales
O Parque Natural de Los Alcornocales atópase en Andalucía. Esténdese polas provincias de Cádiz e Málaga (nesta última só no concello de Cortes de la Frontera).
Persoa física
Inicio da existencia da persoa física
Na Arxentina o Código Civil recoñece a súa existencia desde o momento da concepción, chamando 'persoas por nacer' ás que, concibidas, aínda non naceron. Se a persoa por nacer morre antes de estar completamente separada do seo materno, é considerado como se nunca existise.
En España as leis de Toro impuxeron un triplo requisito para que un fillo se tivese por nacido: que nacese vivo todo, que vivise 24 horas despois de nacido e recibise bautismo. O artigo 60 da Lei do Matrimonio Civil de 1870 suprimiu o requisito do bautismo. O Código Civil establece no seu artigo 30 que "Para los efectos civiles, sólo se reputará nacido el feto que tuviere figura humana y viviere veinticuatro horas enteramente desprendido del seno materno". Da lectura deste artigo poderíase afirmar que o dereito español segue a teoría da viabilidade, pero o artigo 29 establece que "... el concebido se tiene por nacido a todos los efectos que le sean favorables, siempre que nazcan con las condiciones del artículo siguiente". A doutrina española maioritaria entende que da compresión conxunta de ambos artigos o sistema español é ecléctico, xa que mentres acolle a teoría da viabilidade para determinar o inicio da personalidade, o artigo 29 garante dereitos ó concibido pero non nacido.
Narendra Modi
Vaga de violencia de 2002
O 27 de febreiro de 2002 prendéronlle lume preto de Godhra a un tren no que viaxaban varios centos de pasaxeiros, entre os que había unha gran cantidade de peregrinos hinduístas, morrendo arredor de 60 persoas. Difundíronse azueiras que facían responsables aos musulmáns motivando que se espallase por Guxarat unha vaga de violencia contra eles. Estimándose entre 900 e 2.000 os mortos, con milleiros máis feridos. O goberno de Modi decretou o toque de queda nas principais cidades o día 28, con ordes para as forzas de seguridade de dispararen sen previo aviso. Non obstante, organizacións de dereitos humanos, os partidos da oposición e algúns medios de comunicación acusaron o goberno guxaratí de non facer o suficiente para atallar a violencia ou mesmo de apoiala nalgúns casos. En abril de 2009 o Tribunal Supremo da India estableceu un equipo de investigación especial sobre unha posible implicación do goberno guxeratí e de Narendra Modi neses episodios de violencia concluíndo en 2010 que non existe proba ningunha que Modi intencionalmente autorizara a violencia en Guxarat.
Polémicas
No ano 2012 a xustiza declarou culpable a Maya Kodnani, outra dos antigos ministros de Modi, por participar no masacre de Naroda Patiya durante a violencia de 2002. . Nun primeiro o goberno de Modi anunciou que pediría a pena de morte para ela por medio dun recurso pero finalmente retirouno
Xaxúns
Entre finais de 2011 e primeiros de 2012 Modi realizou unha serie de xaxúns como parte dunha misión de boa vontade, para se achegar á comunidade musulmá do Guxaratt. e que segundo declarou fomentaría a paz, a unidade e a harmonía A misión principiou o 17 de setembro de 2011 en Ahmedabad cun xaxún de tres días. Posteriormente gardou 36 xaxúns en 26 distritos e 8 cidades. Así e todo eses xaxúns non foron ben recibidos por todos os musulmáns, rexistrándose varios incidentes.
Henrique II do Sacro Imperio Romano Xermánico
Relacións con países veciños e morte
Henrique II morreu o 13 de xullo de 1024 e foi soterrado na catedral de Bamberg.
Canonización
A conmemoración de san Henrique non aparece no santoral do calendario tridentino. A conmemoración canónica fue incorporada ao calendario católico de 1631 no día 13 de xullo, data de seu falecemento, que era tamén a data local de celebración. Posteriormente, a festa foi llevada ao 15 de xullo no ano 1668. En 1969, Paulo VI trasladou a festa ao 13 de xullo, coincidente co día da morte, como é habitual.
República Checa
Hoxe a República Checa é unha democracia parlamentaria pluripartidista. O presidente Václav Klaus é o actual xefe de Estado, mentres que Petr Nečas é o Primeiro Ministro e Xefe de Goberno. O Parlamento ten dúas cámaras: a Cámara de Deputados e o Senado. Dende a súa creación a República Checa fixo reformas económicas como as privatizacións rápidas. O crecemento do seu Produto Interior Bruto (PIB) situouse en torno ao 6 % até o estalido da recente crise económica mundial. O país foi o primeiro membro da antiga COMECON en acadar o status de país desenvolvido segundo o Banco Mundial. O seu IDH en 2010 defíneo como unha nación cun "desenvolvemento humano moi alto".
Bohemia
miniatura|Otakar II Přemysl. O estado de Bohemia ou Čechy xurdiu no final do século IX, cando foi unificado pola dinastía dos Premislitas. O reino foi unha importante potencia rexional durante a Idade Media e parte do Sacro Imperio Romano durante toda a existencia da confederación.
Checoslovaquia
Estímase que uns 150.000 soldados checos morreron durante a primeira guerra mundial. Máis de 100.000 voluntarios checos formaron as lexións checoslovacas en Rusia, onde loitaron contra as Potencias Centrais e máis tarde contra as tropas bolxeviques. Trala caída do Imperio Austrohúngaro trala Gran Guerra, a república independente de Checoslovaquia foi creada en 1918. Este novo país incorporou as rexións de Bohemia, Moravia, Silesia, Eslovaquia e a Rutenia Subcarpática (coñecida na época como Rus subcarpática) con significantes minorías de falas alemás, húngaras, polacas e rutenas. miniatura|Tomáš Garrigue Masaryk. A pesar de que Checoslovaquia era un estado unitario, sempre outorgou amplos dereitos ás súas minorías, aínda que nunca lles cedeu ningún tipo autonomía política territorial. Non facelo tivo como resultado certo descontento e un algunha tentativa de certas minorías de romper o país. Adolf Hitler aproveitouse desta circunstancia e, co apoio do Partido Alemán dos Sudetes (SdP) de Konrad Henlein, obtivo practicamente a totalidade da zona xermanofalante de Sudetenland a través dos Acordos de Múnic de 1938. Polonia anexionouse a área ao redor de Český Těšín. Tamén Hungría gañou partes de Eslovaquia e a Rutenia Subcarpática como resultado da Primeira arbitraxe de Viena en novembro de 1938.
O territorio checo restante foi ocupado por Alemaña, que o transformou o chamado de Protectorado de Bohemia e Moravia. O protectorado foi proclamado parte do Terceiro Reich e o Presidente e o Primeiro Ministro pasaron a ser subordinados do Reichsprotektor ("protector imperial"). A Rutenia Subcarpática declarou a súa independencia como República Cárpato-Ucraína o 15 de marzo de 1939, sendo invadida por Hungría o mesmo día e anexionada formalmente ao día seguinte. Aproximadamente 345.000 cidadáns checoslovacos, incluíndo 277.000 xudeus, foron asasinados ou executados, mentres que outros centos de miles foron enviados a prisións e campos de concentracións ou utilizados como man de obra forzada. É probable que dúas terceiras partes da nación checa estivese destinada para o exterminio ou a súa eliminación. Existiu un campo de concentración nazi en Terezín, ao norte de Praga. miniatura|esquerda|Cartel coas inscricións en checo riscadas en Sudetenland. Houbo resistencia checa á ocupación nazi, tanto no ámbito local como no estranxeiro, sendo a acción máis notable o asasinato do líder nazi Reinhard Heydrich nun suburbio de Praga o 27 de maio de 1942. Tanto o goberno checoslovaco no exilio como o seu exército, que loitaba contra os alemáns, foron recoñecidos polas Forzas Aliadas. As tropas checoslovacas loitaron no Reino Unido, Norte de África, Oriente Medio e a Unión Soviética. A ocupación alemá terminou o 9 de maio de 1945 coa chegada dos exércitos soviéticos e americanos e a Insurrección de Praga. Estímase que 140.000 soldados soviéticos morreron na loita pola liberación de Checoslovaquia.
Xeografía
Os principais ríos da República Checa son o Elba e os seus afluentes o Moldava (Moldau) e o Ohře; o Morava, cos seus numerosos afluentes, drena Moravia. Estes cursos de auga da República Checa flúen a tres mares distintos: o mar do Norte, o mar Báltico e o mar Negro. Ao Elba, e de aí ao mar do Norte, van o o Ohře, o Teplá e o Vltava. O Oder pasa pola conca á que dá o seu nome e acaba no Báltico. A conca do Morava vai ao mar Negro, e o seu afluente máis destacado é o Regen ou Řezná.
Clima
O mes máis frío é normalmente xaneiro, seguido por febreiro e decembro. Durante estes meses, hai normalmente neve nas montañas e ás veces nas principais cidades e na chaira. Durante marzo, abril e maio, a temperatura increméntase rapidamente, especialmente durante abril, cando a temperatura e o tempo tende a variar amplamente ao longo do día. A primavera tamén se caracteriza por altos niveis de auga, debido ao desxeo da neve con inundacións ocasionais. O mes máis cálido do ano é xullo, seguido por agosto e xuño. De media, as temperaturas no verán son ao redor de vinte graos máis altas que durante o inverno. O verán tamén se caracteriza por choiva e tormentas. O outono xeralmente comeza en setembro, que é aínda relativamente cálido e seco. Nesta estación, as temperaturas usualmente caen por baixo dos 10 ou 15 °C e as árbores caducifolias comezan a perder as súas follas. A finais de novembro, as temperaturas usualmente están ao redor do punto de conxelación.
Economía
miniatura|[[Škoda Auto é un dos maiores fabricantes de vehículos de Centro Europa. En 2010 venderon 762.500 coches en todo o mundo, un récord para a compañía.]] A República Checa posúe unha economía altamente desenvolvida, cunha renda per cápita do 82% da media da Unión Europea. Sendo un dos máis próspero e estable estado poscomunista, a República Checa experimentou un crecemento de máis do 6 % anual durante os últimos tres anos. Este crecemento está liderado polas exportacións á Unión Europea, especialmente a Alemaña, e o investimento estranxeiro; a demanda interna está revivindo.
Infraestruturas
En 2005, segundo a Instituto Checo de Estatística, o 65,4 % da electricidade foi producida no vapor, en centrais de térmicas e de ciclo combinado (principalmente carbón), o 30% en centrais nucleares, e o 4,6 % de fontes renovables, incluíndo a enerxía hidroeléctrica. Rusia, por medio de gasodutos a través de Ucraína e, en menor medida, Noruega, a través de Alemaña, subministran ao país con gas licuado e natural.
Turismo
miniatura|[[Praga é unha das cidades europeas máis visitadas polos turistas.]] A economía checa obtén gran parte dos seus ingresos grazas turismo. En 2001, o total de ingresos procedentes do turismo acadaron os 118.130 millóns de coroas checas (3.688 millóns de euros), o que representa o 5,5 % do PNB e o 9,3 % dos ingresos de exportación en xeral. A industria emprega máis de 110.000 persoas, o que supón máis do 1% da poboación. En 2008, con todo, houbo unha caída no número de turistas en Praga, posiblemente debido á fortaleza da coroa checa, que converteu o país en demasiado caro en comparación co nivel de servizos dispoñibles.
Literatura
Os primeiros escritos datan do século X, xeralmente en forma de palabras soltas e insercións en textos latinos, tal como moitas outras linguas europeas tamén fixeron as súas primeiras aparicións. O texto literario en checo máis antigo é un himno de catro estrofas incluído nun códice latino da segunda metade do século XIII que di así:
Demótico exipcio
O termo demótico (do grego demotika, "popular", acuñado por Heródoto) designa unha escrita usada para a lingua exipcia, así como o estado desta lingua durante o tempo en que se utilizou.
Como lingua, o demótico caracterízase pola abundancia de formas verbais analíticas e de sufixos e substantivos compostos.
O alfabeto copto, creado a partir do grego uncial, tomou varios signos demóticos para representar sons non presentes no grego.
Paul Karrer
Investigacións científicas
As súas investigacións máis notables estiveron relacionadas cos carotenoides e as flavinas, descubrindo que algúns deles, como o caroteno e a riboflavina, actúan como provitaminas A e B2, respectivamente. En 1938 conseguiu sintetizar o composto denominado alfatocoferol, que corrixe a esterilidad carencial de xeito análogo á vitamina E.
Cordal de Montouto
miniatura|Barranco da Loba na cordal de Montouto. O cordal de Montouto é unha importante elevación divisoria das provincias da Coruña e Lugo, entre os concellos de Aranga e Guitiriz.
Elvis Costello
Traxectoria
O disruptivo 1977 marca a carreira de Costello: á súa fichaxe por Stiff a inicios de ano, séguelle a edición do seu primeiro single "Less than zero" en abril, e de "Alison" en marzo, debutando en longa duración no verán con My aim is true, cun significativo éxito de críticas e un moderado éxito comercial (posto 14 no Reino Unido, entrando no Top40 en Estados Unidos). A portada cun Costello con Fender Jazzmaster en ristre, enormes lentes de pasta, pernas en cuña embutidas en pantalón pítillo, ecos estéticos ao punk e a Buddy Holly e pose desafiante era unha declaración de intencións. A banda que acompañou a gravación foron os americanos Clover, conxunto que naquela época practicaba o country/root e que co tempo converteríase en Huey Lewis and The News. Ese mesmo verán, Costello recrutou ao que sería a súa banda estable, The Attractions, formada por Steve Nieve ao piano, Bruce Thomas ao baixo e Pete Thomas á batería. No outono participaría na Stiff Live Package, con outros grupos do selo como Ian Dury, Wreckless Eric e Nick Lowe. A final de ano Jack Riviera deixa Stiff para fundar Radar Records onde levaría a Lowe e Costello, publicando o seu último single "Watching the detectives" (gravado co baixista e batería de Graham Parker and The Rumours) a final de ano.
Noviciado
Características
Para ingresar necesítase entrar en contacto con algunha desas congregacións e primeiro vivir o proceso vocacional, a fin de tomar unha decisión. É o período en que a persoa candidata ou noviza, ao seguir o camiño cara a vida relixiosa, adquire fundamentos que sosterán o seu compromiso.
Marie Fredriksson
Traxectoria
O seu primeiro álbum, Het Vind, foi un grande éxito en 1984, e posteriormente o seu segundo traballo, Den Sjunde Vågen, consagrouna como unha artista de sona en Suecia. En 1986 comezou a súa etapa en Roxette pero, ao non estar totalmente segura do éxito deste proxecto, decidiu continuar paralelamente coa súa carreira en solitario, e en 1987 editou o seu terceiro álbum, Efter Stormen. Porén, Roxette comezaba por aquel tempo a tomar forma; en 1989 o single "Sparvöga" representou o seu último éxito como solista na década dos 80. Esta balada foi un grande éxito en Suecia pero o éxito de Roxette e as xiras internacionais tivérona afastada da súa carreira de solista, ata que en 1992 regresou co álbum Den Standiga Resan, que foi un grande éxito de vendas en comparanza cos seus traballos anteriores e levouna a unha xira por toda Suecia.
Nos anos seguintes, Marie regresou en varias ocasións con novos traballos. En 1996 co álbum I En Tid Som Vår logrou novamente unhas boas cifras de vendas e tres singles de éxito. No ano 2000, editou un recompilatorio cos seus mellores temas, Äntligen - Bästa 1984-2000. O álbum incluía dous novos sinxelos: "Det Som Var Nu", unha profunda balada cantada a dúo con Patrik Isaksson, e "Äntligen", un tema alegre que daba nome ao álbum. Con este recompilatorio conseguiu vender máis de 300.000 exemplares en Suecia e realizou unha xira con máis de 100.000 asistentes aos seus concertos.
Operación cirúrxica e recuperación
Tras a operación a cantante tivo que ser sometida a un estrito tratamento coa fin de evitar outras formacións de cancro. Como consecuencia da operación perdeu a capacidade para ler e contar, tendo que aprender de novo. Durante dous anos ficou afastada da escena musical, adicándose por completo á súa familia e á súa recuperación. Durante este tempo escribiu e gravou un álbum, The Change, que reflicte as súas vivencias nesa época. The Change marcou o seu regreso pero tratouse dun traballo gravado en inglés, debutando así no mercado internacional. O álbum editouse en Suecia, Brasil e en varios países de Europa no ano 2004.
Últimos traballos
O 28 de novembro de 2007, editouse unha nova recompilación dos seus traballos, Tid för tystnad, incluíndo as súas mellores baladas e dous temas novos: "Ordet är farväl" e "Ett bord i solen", que é a versión en sueco do tema "A Table in the Sun", incluído no disco The Change de 2004. O 8 de xullo de 2008, sorprendentemente o disco foi editado por EMI-Odeón Arxentina.
Jorge Javier Vázquez
Jorge Javier Vázquez Morales, nado en Badalona (Barcelona) o 25 de xullo de 1970, é un presentador de televisión español.
Vitorino Núñez
Vida persoal
Casou e tivo catro fillos. Foi ademais vogal do consello de administración de Promocións Culturais Galegas, a sociedade que editaba o xornal A Nosa Terra.
Cultivo celular
Cultivos celulares bidimensionais
Ademais das placas de Petri, as células cultiváronse en matrices de derivados biolóxicos como o coláxeno e a fibrina, e máis recentemente, en hidroxeles sintéticos como a poliacrilamida ou PEG. Utilízanse para obter fenotipos que non se expresan nos substratos rixidos convencionais. Existe un crecente interese en controlar a "rixidez da matriz", un concepto que levou a descubrimentos en campos como:
Vacinas
As vacinas da polio, sarampelo, papeiras, rubéola, e varicela prodúcense actualmente en cultivos celulares. Debido á ameaza de pandemia polo virus da gripe H5N1, algúns gobernos, como o dos Estados Unidos, financiaron a investigación no uso de cultivos celulares para producir a vacina da gripe. Entre as novas ideas neste campo están as vacinas baseadas no ADN recombinante, como por exemplo unha que utiliza adenovirus humanos (un virus común do arrefriado) como vector, e novos adxuvantes.
Estudos que empregan cultivos celulares
Interaccións celulares. Estudan os procesos de indución embrionaria, cooperación metabólica, inhibición por contacto ou por adhesión, interaccións célula-célula.
Métodos de cultivo de células de plantas
Os cultivos de células de plantas fanse tipicamente en suspensión nun medio líquido ou como cultivos de calos en medio sólido. O cultivo de células de plantas indiferenciadas e de calos require que haxa un adecuado equilibrio entre a hormona de crecemento da planta auxina e a citoquinina.
Real Club Coruña
Historia
O Real Club Coruña non foi ser capaz de se adaptar ó semiprofesionalismo que comezaba a proliferar a mediados da década dos dez, desaparecendo en 1919 pola falta de interese e a marcha de xogadores.
Jason Derulo
Jason Joël Desrouleaux, nado en Miami (Florida) o 21 de setembro de 1989, é un cantante, compositor e bailarín estadounidense de orixe haitiana, máis coñecido como Jason Derulo.
Primeiros anos
Estudou ópera, teatro e ballet na súa xuventude. Estudou na Dillard Center for the Arts en Fort Lauderdale, Florida e graduouse na American Musical and Dramatic Academy, en Nova York
Trevo de catro follas
Un trevo de catro follas é unha variación infrecuente do trevo de tres folíolos comunmente atopado no campo. Segundo a tradición, tales folíolos dan boa sorte aos procuradores, especialmente se é achado accidentalmente. É un símbolo da cultura celta, e especialmente do pobo irlandés.
Allium
miniatura|right|[[Allo bravo (Allium vineale).]] Allium é o xénero das cebolas, allos, allos porros, ceboliños, chalotas e allos bravos. O cheiro é característico de todo o xénero mais non todos os membros posúen ese sabor forte.
Caja Mágica
Deseño e estrutura
O complexo deportivo foi deseñado polo arquitecto francés Dominique Perrault. Os materiais principais empregados na Caixa Máxica, de forma cubicular, son o aceiro, o aluminio e o vidro. Estrutúrase ao redor de dous edificios principais, La Caja Mágica e o Tenis Indoor.
Rikky von Opel
Frederick "Rikky" von Opel, nado en Nova York o 14 de outubro de 1947, é un expiloto de automobilismo de Liechtenstein, o único piloto desta nación que competiu no Campionato do Mundo de Fórmula Un. Gañou o Lombard North do Campionato Británico de Fórmula 3 en 1972. Participou en 14 Grandes Premios do Campionato do Mundo de Fórmula 1 cos equipos Ensign e Brabham, debutando o 1 de xullo de 1973. Non logrou puntos de campionato.
Glicosa-6-fosfato deshidroxenase
Este encima participa na ruta da pentosa fosfato, unha ruta metabólica que fornece enerxía reducida ás células (como os eritrocitos) ao manter o nivel do coencima fosfato do dinucleótido de nicotinamida e adenina (NADPH). O NADPH, á súa vez, mantén o nivel de glutatión nesas células, o que, por exemplo, axuda a protexer os eritrocitos dos danos oxidativos causados por moléculas como o peróxido de hidróxeno. De grande importancia cuantitativa é a produción de NADPH polos tecidos implicados na biosíntese de ácidos graxos ou isoprenoides, como os do fígado, glándulas mamarias, tecido adiposo e glándulas adrenais. A G6PD reduce o NADP+ a NADPH á vez que oxida a glicosa 6-fosfato.
Importancia clínica
A G6PD é salientable pola súa diversidade xenética. Describíronse moitas variantes da G6PD, principalmente producidas a partir de mutacións de cambio de sentido cunha ampla gama de niveis de actividade encimática e asociadas con síntomas clínicos. Atopáronse dúas variantes de transcrición que codifican diferentes isoformas deste xene.
Cantigas de Santa María
Orixe e lingua
Fronte ao resto das cantigas, a medida dos versos é moi variada e oscila entre as catro e as dezaseis sílabas. Aparecen irregularidades rítmicas que se axustan, con todo, ás estruturas musicais. Nelas áchase maior variedade de rexistros e riqueza léxica. Aparecen estranxeirismos occitanos, franceses e casteláns.
Cascajares de la Sierra
Cascajares de la Sierra é un concello español da provincia de Burgos (Castela e León). A súa poboación é de 41 habitantes (INE 2012).
Pyhäjoki
Pyhäjoki é un municipio de Finlandia situada na rexión de Ostrobotnia do Norte. En 2018 a súa poboación era de 3 156 habitantes. A superficie do termo municipal é de 1 365,09 km2, dos cales 822,08 km2 son auga. O concello ten unha densidade de poboación de 5,81 hab./km².
Lyopsetta exilis
Características
Pode alcanzar alé os 35 cm de lonxitude. A súa columna vertebral está formada por de 42 a 46 vértebras. A aleta dorsal está sustentada por de 72 a 78 raios, e a anal por de 57 a 65 raios. A aleta dorsal ten a súa orixe sobre a parte anterior do ollo superior. A aleta caudal é arredondada. As aletas peectorais son pequenas e estreitas.
Janos Audron
Legacy of Kain: Soul Reaver 2
Nesta entrega da saga, Raziel, en busca de respostas, volve atrás no tempo 2000 anos e atópase cara a cara con Janos Audron quen lle revela o pasado de Nosgoth, a historia dos Hylden e os Antigos, a segadora de almas e demais. É nese instante que ocorre o incidente antes contado coa irrupción dos Sarafan no recinto e a aniquilación de Janos Audron que Raziel observa desde unha cámara próxima. Logo disto Raziel persegue e mata aos Sarafan en busca de vinganza.
Galería de imaxes da comarca do Eume
A comarca do Eume comprende os concellos da A Capela, As Pontes de García Rodríguez, Cabanas, Pontedeume e Monfero
Betevé
É a primeira televisión local que utiliza teletexto e tamén a primeira en emitir en TDT con interactivos MHP. Está adherida á Xarxa de Televisions Locals (XTVL) e forma parte da Asociación Europea de Televisións de Cidade (EAC TV) e da Coordinadora de Televisións Públicas Locais de Cataluña.
Kosmos 909
Características
Kosmos 909 foi o décimo membro da serie de satélites DS-P1-M (e o oitavo lanzado con éxito), adicados a servir como obxectivos para as probas antisatélites e antimísiles soviéticas.
Douglas Q. Adams
Douglas Quentin Adams é profesor de inglés na Universidade de Idaho e dedícase a lingüística comparada das linguas indoeuropeas.
John Logie Baird
Traxectoria
John Logie Baird naceu en Helensburgh, Argyll and Bute (por entón Dunbartonshire). Era o menor dos catro fillos do reverendo John Baird, un ministro da Igrexa de Escocia na igrexa local de St Bride, e de Jessie Morrison Inglis, sobriña orfa dunha rica familia de construtores navais de Glasgow. Estudou na Academia Larchfield (arestora parte da Escola Lomond), en Helensburgh, na Escola Técnica de Glasgow, e o oeste de Escocia (que máis tarde se convertería na Universidade de Strathclyde),​ e na Universidade de Glasgow.
Río San Lourenzo
miniatura|250px|O río San Lourenzo na cidade de [[Quebec (cidade)|Quebec.]]
Club de Remo Valle de Camargo
Historia
No 2006 inscribiuse na Liga ARC e se clasificou na primeira división, aínda que os resultados non foron bos, a pesar de todo gañaron a regata de Hondarribia. No 2007 conseguiu o seu mellor resultado na liga, sendo cuartos, mais sen gañar ningunha regata. No 2008 finalizou terceiro a liga, sendo sexto no 2009. Na campaña de 2010 logrou o subcampionato e acadou o ascenso á Liga San Miguel logo de superar as regatas de promoción.
Castro, A Baíña, Agolada
Castro é un lugar da parroquia da Baíña, no concello pontevedrés de Agolada, na comarca do Deza. Segundo o INE, no 2008 tiña 18 habitantes (11 homes e 7 mulleres), o que supón un aumento de 1 habitante con respecto ao ano 2000.
Kosmos 959
Kosmos 959 (Космос 959 en ruso), tamén denominado DS-P1-M Nº 11, foi un satélite artificial soviético lanzado o 21 de outubro de 1977 mediante un foguete Kosmos 3M desde o cosmódromo de Plesetsk.
Alfonso Pazos Cid
Traxectoria
Foi presidente da Juventud Republicana de Ourense (1928). Constituíu en 1930 a asociación de escritores Akademos d'Ourens con Cándido Fernández Mazas. Militante do Partido Republicano Radical Socialista, foi novamente elixido presidente da Juventud Republicana de Ourense en febreiro de 1931. Foi elixido deputado pola provincia de Ourense integrado na coalición coa FRG nas eleccións a Cortes Constituíntes de 1931. Non renovou o mandato nas eleccións de 1933, pero volveu ser elixido pola mesma circunscrición nas listas de Unión Republicana nas eleccións xerais de 1936. Co golpe de Estado do 18 de xullo de 1936 fuxiu e agochouse até pasar a Portugal e Francia con Francisco Dopazo Rodríguez. Logo chegou a Madrid e ao fin da guerra a Valencia. Foi secretario de organización da Solidaridade Galega Antifeixista. Coa fin da guerra pasou a Francia e logo exiliouse en México. En 1949 participou no Congreso Mundial de Partidarios da Paz celebrado en París, xunto a Bibiano Fernández Osorio-Tafall, Mariano Ruiz-Funes García e José Giral.
Oliver Cromwell
miniatura|265px|Oliver Cromwell por Gaspard de Crayer Oliver Cromwell, nado en Huntingdon o 25 de abril de 1599 e finado en Londres o 3 de setembro de 1658, foi un líder político e militar inglés, famoso por converter a Inglaterra nunha república denominada Mancomunidade de Inglaterra (en inglés, Commonwealth of England). Durante os corenta primeiros anos da súa vida non foi máis que un labrador xentilhome, pero ascendeu de forma meteórica ata comandar un exército e, eventualmente, impor o seu liderado sobre Inglaterra, Escocia e Irlanda como Lord Protector, do 16 de decembro de 1653 ata o día da súa morte. Cromwell é unha figura moi controvertida na historia inglesa: para algúns historiadores como David Hume e Christopher Hill, non é máis que un ditador rexicida; para outros, como Thomas Carlyle e Samuel Rawson Gardiner, Cromwell é un heroe da loita pola liberdade.
Comandante militar: 1642–1646
Cromwell non tiña formación teórica en tácticas militares, e seguía a práctica básica xeral de dividir a súa cabalería en tres filas e cargar con ela. Este método baseábase moito máis na potencia de impacto que na potencia de lume. Xa que logo, a forza de Cromwell como líder militar radicaba principalmente na súa habilidade instintiva para liderar e adestrar aos seus homes, e na súa propia forza moral. Nunha guerra executada principalmente por non profesionais, ámbalas dúas características eran moi significativas, e sen dúbida contribuíron á disciplina mostrada pola cabalería de Cromwell.
RSV Weil
Palmarés
Hóckey a patíns masculino
Oliver Cromwell
Reputación póstuma
A principios do século XVIII, a imaxe de Cromwell comezou a ser adoptada e modificada polos Whigs como parte do seu proxecto máis amplo de dar unha lexitimación histórica aos seus obxectivos políticos. Unha versión das Memorias de Edmund Ludlow, reescrita por John Toland co fin de eliminar os elementos puritanos radicais e substituílos por unha rama de republicanismo centrada na historiografía whig, presentaba o Protectorado de Cromwell como unha tiranía militar. Mediante Ludlow, Toland retratou a Cromwell como un déspota que esmagou os inicios do goberno democrático na década de 1640.
Ricardo Zamora
Como xogador
Tras formarse no Universitari SC fichou polo RCD Espanyol aos 16 anos, tras un breve paso polo FC Barcelona entre os anos 1919-1922 volveu ao Espanyol, de onde marcharía en 1930 ao Real Madrid, o seu último equipo en España. Co comezo da Guerra Civil Española foi detido e encarcelado no cárcere Modelo de Barcelona polo Goberno da Segunda República e acabou exiliándose primeiro na Arxentina e despois en Francia, onde se retirou xogando nas filas do OGC Nice.
Como adestrador
Estreouse como xogador-adestrador no seu último ano no OGC Nice na tempada 1937-38.
Chita (homónimos)
Chita pode referirse a:
Joan Enric Vives i Sicília
Joan Enric Vives i Sicília, nado en Barcelona o 24 de xullo de 1949, é un relixioso católico catalán. É o actual bispo de Urgell, substituído ao anterior bispo, Joan Martí Alanis. Isto implica que é o copríncipe de Andorra, cargo que asumiu oficialmente o 12 de maio de 2003.
Posicións políticas
En varias ocasións se amosou abertamente adscrito ó nacionalismo catalán e partidario da independencia de Cataluña e do uso do catalán na liturxia católica. En 2015, postulouse para ser nomeado Arcebispo de Barcelona, aínda que finalmente sería elixido Juan José Omella.
Senado de Italia
Foi establecido o 1 de xaneiro de 1948, en substitución do Senado do Reino (Senato del Regno) activo durante o Reino de Italia, e instalouse por primeira vez o 8 de maio do mesmo ano coas primeiras eleccións lexislativas. A Constitución italiana, logo da modificación constitucional de 1963, reduciu a duración do mandato a 5 anos, e establece que o Senado está constituído por 315 senadores electos, 309 escollidos en base territorial e 6 de entre os italianos residentes no exterior. O mandato electoral dos senadores coincide coa lexislatura, e dura cinco anos, agás disolución anticipada das Cámaras, por parte do Presidente da República. Ademais dos 315 senadores escollidos, tamén son parte do Senado, como senadores vitalicios os expresidentes da República, por dereito e agás renuncia, e até cinco senadores nomeados polo Presidente da República por grandísimos méritos. Dende o 19 de xaneiro de 2018, os senadores vitalicios son seis, un por dereito e cinco por nomeamento presidencial.
Beluga
Alimentación
En liñas xenerais a dieta principal deste cetáceo está conformada por peixes; á parte dos mencionados identificáronse entre outros: Mallotus villosus, Osmerus ssp., linguados, sollas, arenques, Cottidae ssp. e outros salmóns. Tamén consomen un volume considerábel de invertebrados, ademais dos camaróns, como luras, cangrexos, ameixas, polbos, caracois, vermes e outros habitantes do fondo mariño. Os animais en cativerio comen aproximadamente do 2,5 % ao 3 % do seu peso corporal por día, máis ou menos de 18,2 a 27,2 kg.
O pescozo flexíbel lles permite un amplo rango de movemento mentres buscan o alimento no fondo oceánico. As observacións mostraron que estes animais poden succionar auga e despois expulsar chorros fortes coa boca, método co cal poden apañar presas na lama. Debido a que a súa dentadura non é moi grande nin afiada utilizan a succión para levar as presas á boca; en consecuencia, todos os alimentos deben ser consumidos enteiros, e por iso as presas non poden ser demasiado grandes, xa que correrían o risco de esganarse.
Tamén se alimentan de cardumes de peixes, o que fan en grupos coordinados de cinco ou máis individuos; estes reúnen o banco de peixes en augas pouco profundas para logo atacalos. Por exemplo, no estuario do río Amur, onde se alimentan preferentemente de salmóns, reúnense en grupos de seis a oito individuos e rodean aos peixes para evitar que escapen e, mentres un come, os outros esperan a súa quenda para alimentarse deles.
Reprodución
As femias xeralmente teñen crías cada dous ou tres anos. A maioría dos emparellamentos ocorren entre febreiro e maio, pero algúns poden producirse noutras épocas do ano. Publicáronse datos de períodos de xestación que oscilan entre 12 e 14½ meses, pero informacións procedentes de femias en catividade rexistran un tempo máis prolongado, cunha media de duración de 475 días (15,8 meses). miniatura|esquerda|250px|Femia de beluga e a súa cría.
Jerónimo Bermúdez de Castro
Traxectoria
De orixe nobre, viaxou pola península Ibérica (residiu un tempo en Portugal), Francia e o norte de África. Ao seu regreso a España ingresou na Orde de San Domingos e foi catedrático de Teoloxía na Universidade de Salamanca.
En 1577 publicou co pseudónimo de Antonio Silva Nise lastimosa e Nise laureada. Están inspiradas no personaxe de Inés de Castro, aristócrata galega amante do rei Pedro I de Portugal e executada por razón de Estado en 1355. Este tema tamén foi tratado por dramaturgos como Luis Vélez de Guevara (Reinar después de morir), Aphra Behn, Madame de Genlis ou António Ferreira. A segunda peza é a máis orixinal, e nela aparece por vez primeira a coroación do cadáver de Inés. Está adicada, con data do 8 de maio de 1575, a Fernando Ruiz de Castro y Andrade, primoxénito do entón conde de Lemos.
Beluga
Contaminación
Está comprobado que estas substancias teñen un efecto adverso sobre estes cetáceos, como a aparición de cancros, patoloxías reprodutivas e deterioración do sistema inmunolóxico, facendo aos animais máis susceptíbeis a pneumonías, úlceras, quistes, tumores e infeccións bacterianas. A pesar de que as poboacións con maior risco son as que frecuentan os ríos, en grupos de animais que habitan en mar aberto documentáronse niveis altos de zinc, cadmio, mercurio e selenio nos músculos, fígado e ril.
Cativerio
Naquela época un exemplar podería valer no mercado até 100 000 dólares.
A Armada dos Estados Unidos, desde 1960 até 1992, desenvolveu un programa que, entre outros fines, pretendía estudar a capacidade dos mamíferos mariños para a ecolocación coa finalidade de deseñar métodos máis eficientes para detectar obxectos baixo a auga.
O programa iniciouse con golfiños pero logo numerosas belugas foron incorporadas ao programa, en 1975. Este programa incluía tamén adestramento para a entrega de materiais e equipos baixo a auga a mergulladores, localización de persoas desaparecidas, vixilancia de botes e submarinos e monitorización baixo a auga usando cámaras suxeitas na boca. Un programa semellante foi posto en funcionamento pola Armada de Rusia durante a guerra fría, no que ademais foron adestraads para contrarrestar minas navais en augas do Ártico.
ERG Iserlohn
O Eis-Rollsport Gemeinschaft Iserlohn, máis coñecido como ERG Iserlohn, é un club deportivo da cidade de Iserlohn, Renania do Norte-Westphalia (Alemaña) adicado á práctica da patinaxe artística sobre xeo e ao hóckey a patíns. O club foi fundado o 13 de xaneiro de 1965.
Seixidal, Devesos, Ortigueira
Seixidal é un lugar da parroquia de Devesos no concello Coruñés de Ortigueira na comarca do Ortegal. Tiña 6 habitantes no ano 2009 segundo datos do Instituto Galego de Estatística do cales eran 3 homes e 3 mulleres, o que supón unha diminución con relación ao ano 2000 cando tiña 7 habitantes.
Popiół i diament
Popiół i diament é un filme polaco de 1958 dirixido por Andrzej Wajda, baseado na novela homónima de 1948 do escritor polaco Jerzy Andrzejewski. Foi a terceira e última parte da "triloxía da guerra" de Wajda, tras Pokolenie (1954) e Kanał (1956). O título (que se podería traducir como "Cinsas e diamantes") vén dun poema do século XIX de Cyprian Norwid e fai referencia ao xeito en que se forman os diamantes baixo a calor e a presión exercida polo carbón.
Sinopse
Mentres, na sala estase organizando unha gran festa polo nomeamento dun ministro menor (e actual alcalde da cidade), por parte do seu asistente, Drewnowski (Bogumił Kobiela). Drewnowski é, de feito, un axente dobre, presente na primeira tentativa para matar a Szczuka. Maciek consegue unha habitación contigua ao seu obxectivo, tras engaiolar o recepcionista, falando de Varsovia, cidade natal de ambos. Con isto, os seus ideais e conviccións son postos a proba ante a esperanza dun futuro mellor.